Հայաստան հոսող գումարների տեմպերի դանդաղումը բոլորովին էլ պատահական չպետք է համարել, ու դրանք բնավ էլ պայմանավորված չեն արտաքին գործոններով: Արտարժույթի հայկական շուկայում գրանցվող ամենօրյա ցնցումներն անորոշություն են առաջացրել նաև արտերկրի մեր հայրենակիցների շրջանում, ու նրանք չեն կողմնորոշվում` օգնությունները դոլարո՞վ ուղարկեն, եվրոյո՞վ, թե՞ ռուսական ռուբլիով: Ի դեպ, ռուսաստանյան լրատվամիջոցների հավաստմամբ` վերջին օրերին ռուսական ռուբլին էլ է փոքր-ինչ արժեզրկվել դոլարի նկատմամբ, ու տեղի ունեցածը այս երկրում նույնպես թափ առնելու միտում ունի: